Vier leerlinge van die Hoërskool Ben Vorster is gekies vir die Limpopo Aquatics swemgroep. Ruan Hanaczeck-Krüger is vir die Elite Senior groep gekies en Doran Kleynhans, Erno Botha en Pieter Du Toit is vir die Junior FAST TRACK groep gekies.
Dit is 'n merkwaardige prestasie aangesien 'n handjievol vir hierdie groepe kwalifiseer. Die oefenkampe vind op 23 Junie, 21 Julie en 18 Augustus plaas.
Baie geluk aan die vier swemmers asook die swemklubs: Shamu en TASC. Die Vossies is baie trots op julle!